સ્ટોકહોમમાં મ્યુઝિયમ્સ જોવાની મજા પડી ગઈ. વાસા મ્યુઝિયમ એટલે સત્તરમી સદીનું જળસેનાનું એક ભવ્ય જહાજ, જે ટાઈટેનિકની જેમ એની પહેલી સફરની શરૂઆતમાં ડૂબી ગયું અને ૧૯૫૦ના ગાળામા આકસ્મિક રીતે સ્ટોકહોમની નજીકના બંદરે પ્રમાણમાં ઘણી સારી હાલતમાં મળ્યું. બે સદી સુધી પાણીની અંદર ગરકાવ આ જહાજને અત્યંત કાળજીપૂર્વક બહાર કાઢવામાં આવ્યું અને નિષ્ણાતો અને અદ્યતન ટેકનોલોજીની મદદથી જાળવીને એનું પુનઃ નિર્માણ કરી એ જહાજનો અને એનો ઇતિહાસ વાસા મ્યુઝિયમના સ્વરૂપે ૧૯૯૦માં લોકો માટે ખુલ્લો મૂકવામાં આવ્યો.